Planul de Relansare propus de Guvern: 10 miliarde de euro, alocați anual din PIB, dacă nu primim bani de la UE.
Cele 100 de miliarde de euro, necesare pentru Planul de Relansare al Guvernului, sunt la nivel de negociere. Suedia, Finlanda şi Ţările de jos se opun planurilor europenilor, iar Grecia refuză condiţiile stricte impuse. Planul de back-up al Guvernului: 10 miliarde de euro, alocaţi anual, din PIB.
Planul de Relansare Economică al Guvernului nu are viitor în următorii 10 ani fără cele 100 de miliarde de euro de la U.E. Banii sunt la nivel de negociere şi deja Ţările de Jos, Suedia şi Finlanda se opun planurilor europenilor.Nici Grecia nu va accepta condiţiile stricte impuse. În acest context, este posibil să primim sume mai mici decât au planificat guvernanţii.Ba mai mult, pentru a atrage bani, ne trebuie bani. U.E. vrea de la noi proiecte de investiţii eligibile, care trebuie începute, ca mai apoi să fie decontate de fondurile europene.Ce plan de back-up are Guvernul în lipsa sumelor de la U.E."Pentru realizarea obiectivelor prevăzute în planul naţional de investiţii, noi am prevăzut o alocare bugetară anuală de aproximativ 5% din PIB pentru investiţii în următorii 10 ani."Aproximativ 10 miliarde de euro la nivelul actual al PIB-ului", declară Ionel Dancă, purtător de cuvânt PNL."În anul acesta, dacă există bani, dacă putem atrage bani de pe pieţele interne şi internaţionale, putem să folosim lipsa restricţiei la deficit bugetar, ca să începem măcar aceste investiţii din bani de la buget", afirmă Dragoș Cabat, analist financiar.